කොවිඩ් රෝගීන්ගේ ශීඝ්‍ර ව්‍යාප්තිය සැලකිල්ලට ගනිමින් ඔවුන් නිවෙස් නිරෝධායනය සඳහා යොමු කිරීමේ වැඩපිළිවෙළක් පසුගියදා ආරම්භ කෙරුණද එලෙස යොමු වූවන් ද රෝගී තත්ත්වය උත්සන්න වී මියයාමේ පුවත් මේ දිනවල වාර්තාවනවා.මේ නිසා නිවසේ නිරෝධායනයවන අය මෙන්ම සෙසු ජනතාවද කොවිඩ් රෝග ලක්ෂණ පිළිබඳව අවධානයෙන් සිටීම වැදගත්.මේ ඒ සඳහා කරන දැනුවත් කිරීමක්.කොවිඩ් රෝගීන් මේ වනවිට ශීඝ්‍ර ලෙස ව්‍යාප්තවීමේ අවදානමක් මතු වීමත් සමඟ රෝග ලක්ෂණ ඉතා අඩුවෙන් පෙන්නුම් කරන රෝගීන් නිවෙස් නිරෝධායනය සඳහා යොමු කිරීමේ වැඩපිළිවෙළක් පසුගියදා ආරම්භ කෙරුණේ බරපතල තත්ත්වයේ පසුවන රෝගීන්ට රෝහල්තුළ ඉඩ පහසුකම් ලබාදීමේ අරමුණ ඇතිව යි.ඒ නිසා ඔබත් නිවෙස් නිරෝධායනය වන්නේ නම් නිසි සෞඛ්‍ය පුරුදු අනුගමනය කිරීමට වගබලා ගත යුතුයි.නිවසේ සිටින ඔබට, විවේකී ව සිටිය දී හෝ සුළු මහන්සිවීමකින් පසු හුස්ම ගැනීමේ අපහසුතාවක් හෝ හතියක් ඇතිවන්නේ නම් වහා ම රෝහල්ගතවීමට වගබලා ගත යුතුයි.එමෙන්ම රුධිරයේ ඔක්සිජන් මට්ටම, විවේකී ව සිටිය දී හෝ සුළු මහන්සිවීමකින් පසු 96%කට වඩා අඩුවේනම් එයද නිවසේ රැඳී සිටීමට සුදුසු තත්ත්වයක් නො වේ.යම් පුද්ගලයෙකු නිවෙස්ගත කොවිඩ් 19 ප්‍රතිකාර සම්බන්ධීකරණ පද්ධතියේ ලියාපදිංචි වීමෙන් පසු මෙවන් තත්ත්වයක් ඇතිවුවහොත් වහා ම අදාළ වෛද්‍ය කණ්ඩායමට දැනුම් දිය යුතුයි.ඉන් පසු එම වෛද්‍ය කණ්ඩායම විශේෂඥ වෛද්‍යවරුන් සමඟ සාකච්ඡා කිරීමෙන් පසු රෝගියා රෝහල්ගත කිරීමට කටයුතු කරනු ඇති.රෝහල් ගත කිරීම සම්බන්ධීකරණය කිරීමට ගතවන කාලය ඇතුළත හුස්ම ගැනීමේ අපහසුතාව පවතින්නේ නම් රෝගියා හට පහත ආකාරයට ඉරියව් වෙනස් කිරීමෙන් හුස්ම ගැනීමේ අපහසුතාව අවම කරගැනීමට හැකියි.1.